*Én önmagamról teszek bizonyságot, és bizonyságot tesz rólam az Atya is, aki elküldött engem.”* (Jn 8,18)

Jézus, Aki szavaiban és tetteiben egyaránt igaz és bűntelen volt, Önmagáról tesz bizonyságot. Bizonyságtétele a mennyei fórumon is megállja helyét, abszolút igaz. De egy még Nála is magasabb tekintély, a Mindenható Isten is bizonyít Fia, Jézus mellett.

A földön Jézus nem volt egyedül, az Atya jelenlétében élt és egyúttal bemutatta, hogyan lehet élni abszolút, zavartalan kapcsolatban az Atyával. Ez a lehetőség a mi számunkra is adott. Mi sem találkozunk nagyobb kihívással, mint folyamatos kapcsolatban élni Vele. A lehetőséget a golgotai kereszt áldozata teremtette meg. Élj ezzel a lehetőséggel! *Vadon Gyula*